Keväällä (Kovero)
Aamusilla kulkien mä kuulen
 Liverrystä pikkulintusten,
 Jotka hyppelevät puulta puullen
 Kultoansa aina katsellen.

 Mikä piilopaikka voisi olla,
 Joss’ ei rinta laululintusen
 Rakkautta raikkuis sulosuulla,
 Kun on seutuvilla kultanen?

 Kyllä minäkin nyt laulaa voisin,
 Joskin ääneni ei soiskaan niin,
 Kumpa mulla, kuten sillä, oisi
 Kulta, joka vastais säveliin!

1868.